Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово со седиште на ул.121 бр.2, Тетово, застапуван од ВД Директорот Александра Ангелковска и со Записник ИП1 број 16-343 од 30.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

Се наредува на Александра Ангелковска, ВД Директор на ЈУ Меѓуопштински Центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита („Службен весник на РСМ,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во постапката за остварување и користење на правото на гарантирана минимална помош, врз основа на прибавените податоци по службена должност од Управата за јавни приходи за остварени месечни приходи, да постапува согласно законот, односно да има предвид дека подносителот/корисникот не е должен да ја пријави материјалната состојба за себе и сите членови на домаќинството и фактот дека правото на гарантирана минимална помош се исплатува во висина на разликата од утврдениот износ на гарантираната минимална помош и вкупните просечни месечни приходи по сите основи на домаќинството, остварени во последните три месеци.

 Во ваков случај, да не донесува решение за престанок на правото на гарантирана минимална помош, заради тоа што корисникот не ја пријавил материјалната состојба за себе и сите членови на домаќинството и да не определува дека правото не може да се оствари во наредните 12 месеци, согласно член 30 став 3 и член 31 од Законот за социјалната заштита.

**Рокот за извршување на изречената инспекциска мерка е веднаш од приемот на решението и постојано**

2. Центарот, во предметот број 1302-2865 за лицето Х.Х. да го преиспита донесеното решение број 1302-2865 од 19.07.2023 година за остварување на правото на гарантирана минимална помош, сметано од 08.06.2023 година, да преземе дејствија за правилно и целосно утврдување на фактичката состојба во однос на остварените приходи од родителски додаток за трето дете, пред поднесување на барањето за остварување на гарантирана минимална помош и во зависност од утврдената фактичка состојба, да донесе соодветно решение во согласност со законот, согласно член 31 од Законот за социјалната заштита и член 3 став 1 точка 18 од Правилникот за начинот на остварување на правото на грантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација (,,Службен весник на РСМ,, број 104/19, 192/20, 23/21, 80/21, 240/21).

**Рокот за извршување на изречената инспекциска мерка изнесува 30 дена од приемот на решението.**

 3. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 4. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово, застапувано од ВД Директорот Александра Ангелковска и состави Записник број 16-343 од 30.10.2023 година, во кој се констатирани недостатоци и неправилности во постапката за остварување и користење на правото на гарантирана минимална помош.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-343 од 07.11.2023 година.

 Инспектори за социјална заштита

 **Никола Димитровски**

 **Снежана Михајловска**